О Б Щ И Н С К И   С Ъ В Е Т  - П Е Р Н И К

Р Е Ш Е Н И Е  № 685
от 30.11.2021 г.
За прекратяване на съсобственост чрез покупко – продажба на част от недвижим имот – частна общинска собственост

На основание чл.21 ал.1 т.8 и ал.2 от ЗМСМА, чл.36 ал.1 т.2 от ЗОС, чл.73 т.3 от Наредба № 8 за общинското имущество на територията на община Перник, Доклад за експертна оценка от оценител, отговарящ на изискванията на Закона за независимите оценители
ОБЩИНСКИ СЪВЕТ РЕШИ: 

1. Приема изготвения Доклад за пазарна оценка на лицензиран оценител на КНОБ, за левовата равностойност от 306,00 лв. /триста и шест лева и нула стотинки/ без ДДС и 20% ДДС в размер на 61,20 лв. /шестдесет и един лева и двадесет стотинки/ или обща сума в размер на 367,20 лв. /триста шестдесет и седем лева и двадесет стотинки/. 

2. Дава съгласие да се прекрати съсобствеността, в следния недвижим имот, като се продаде частта на Община Перник на наследниците на Евгени Христов, както следва: Асенка Ангелова, Кирил Миланов, Павлина Мартинова, Антоанета Траянова, Валери Евгениев, Величка Евгениева, а именно: 17/849 /седемнадесет върху осемстотин четиридесет и девет идеални части/ от ТЕРЕН, представляващ УПИ I-53 /урегулиран поземлен имот първи с планоснимачен номер петдесет и трети/, кв.2 /втори/, целия с площ от 849 кв.м /осемстотин четиридесет и девет квадратни метра/ по регулационния план на с. Дивотино, утвърден с Решение № 675/23.04.2007г. на Общински съвет Перник, при граници на УПИ-то по регулация от север: улица, изток: улица с о.т. 28-27, от югоизток: УПИ II-55, от югозапад: УПИ ХI-54 и от северозапад: улица с о.т. 4-3-2, за който е съставен АОС №14825/29.10.2021 г., утвърден от Кмета на Община Перник.

3. Възлага на Кмета на Община Перник да издаде Заповед за прекратяване на съсобственост и да сключи договор за прекратяване на съсобственост на основание чл.36, ал.1, т.2 от ЗОС, чл.73, т.3 от Наредба № 8 за общинското имущество на територията на община Перник, на основание чл.8, ал.2 от ЗОС.

Решението е прието на заседание на Общинския съвет, проведено на 30.11.2021г., Протокол № 13 т.8 от дневния ред и е подпечатано с официалния печат на Общинския съвет.
ПРЕДСЕДАТЕЛ:
 /Д. КОЛЕВ/

